## Rješenje o ocjeni Ugovora o poslovnoj suradnji na provođenju programa kreditiranja Hrvatske banke za obnovu i razvitak, broj PS-27/01, sklopljen 7. XII. 2001. između Hrvatske banke za obnovu i razvita

### NN 142/2003 (10.9.2003.), Rješenje o ocjeni Ugovora o poslovnoj suradnji na provođenju programa kreditiranja Hrvatske banke za obnovu i razvitak, broj PS-27/01, sklopljen 7. XII. 2001. između Hrvatske banke za obnovu i razvita

# HRVATSKA NARODNA BANKA

2087

Na teme­lju
članka 39. stavka 2. pod i) Zakona o Hrvatskoj narodnoj banci (»Narodne
novine«, br. 36/2001.), a u vezi s člankom 40. Zakona o bankama (»Narodne
novine«, br. 84/2002.), u postupku ocjene Ugovora o poslovnoj surad­nji na
provođe­nju programa kreditira­nja Hrvatske banke za obnovu i razvitak, broj
PS-27/01, sklop­ljenog 7. prosinca 2001. između Hrvatske banke za obnovu i
razvitak i Splitske banke d.d., Split, guverner Hrvatske narodne banke donosi

## RJEŠENJE

1. Ocje­njuje
se da Ugovor o poslovnoj surad­nji na provođe­nju programa kreditira­nja
Hrvatske banke za obnovu i razvitak, broj PS-27/01, sklop­ljen 7. prosinca
2001. između Hrvatske banke za obnovu i razvitak i Splitske banke d.d., Split,
nije u suprotnosti s Odlukom o zaštiti tržišnog natjeca­nja unutar bankarskog
sektora (»Narodne novine«, br. 48/2003.) i propisima iz područja tržišnog
natjeca­nja.

2. Ovo
je rješe­nje konačno u upravnom postupku.

3. Ovo će
rješe­nje biti objav­ljeno u »Narodnim novinama«.

Obrazlože­nje

U
postupku ocjene dopuštenosti provedbe koncentracije Splitske banke d.d., Split
(u nastavku teksta: SB) i HVB Bank Croatia d.d., Zagreb (u nastavku teksta:
HVB) u skladu s točkom 8. Odluke o zaštiti tržišnog natjeca­nja unutar
bankarskog sektora (u nastavku teksta: Odluka) banke sudionice koncentracije
dostavile su Hrvatskoj narodnoj banci sporazume o surad­nji da bi se ocijenilo
jesu li odredbe tih sporazuma u suprotnosti s propisima o zaštiti tržišnog
natjeca­nja. Među ostalima dostav­ljen je i Ugovor o poslovnoj surad­nji na
provođe­nju programa kreditira­nja Hrvatske banke za obnovu i razvitak (u
nastavku teksta: HBOR), broj PS-27/01, sklop­ljen 7. prosinca 2001. između
HBOR-a i SB (u nastavku teksta: Ugovor).

U ispitnom postupku ocjene Ugovora izvršen je uvid u
Ugovor, te odluke i pravilnike na koje se on poziva: Odluku o općim uvjetima
kreditnog poslova­nja HBOR-a, Odluku o kamatnim stopama HBOR-a, Pravilnik o načinu
i rokovima obračuna kamata HBOR-a, Odluku o naknadama za usluge koje obav­lja
HBOR i Pravilnik o načinu obračuna naknada HBOR-a, te je utvrđeno s­ljedeće:

1. Ugovorom se re­gulira poslovna surad­nja između
HBOR-a i SB u svezi s provođe­njem programa kreditira­nja HBOR-a, odnosno
kreditnih plasmana koje HBOR, po određenim programima kreditira­nja, plasira SB
na teme­lju pojedinačnih ugovora o kreditu. Člankom 2. Ugovora utvrđeno je da
su HBOR i SB razvile poslovnu surad­nju na s­ljedećim programima kreditira­nja
HBOR-a: Programu kreditira­nja financijskog restrukturira­nja gospodarskih subjekata,
Programu kreditira­nja nabave roba i radova od domaćih ponudite­lja koji su
odabrani međunarodnim javnim nadmeta­njem, Programu kreditira­nja potpore
turističkom sektoru, Programu kreditira­nja razvitka gospodarskih djelatnosti,
Programu kreditira­nja pripreme roba za izvoz i izvoza roba, Programu kreditira­nja
obnove i razvitka komunalne infrastrukture, Programu kreditira­nja potica­nja
malog gospodarstva na područjima posebne državne skrbi, Programu kreditira­nja
razvitka otoka, Programu kreditira­nja za potica­nje uteme­lje­nja malog
poduzetništva, Programu kreditira­nja uteme­lje­nja poduzetništva u Hrvatskoj
iz zajedničkog programa SR Njemačka – Republika Hrvatska, Programu kreditira­nja
potica­nja razvitka malog i sred­nje­g privatnog poduzetništva, Programu
kreditira­nja turističkog obite­ljskog gospodarstva te Programu kreditira­nja
zajedničkih ulaga­nja domaćih poduzetnika i poduzetnika iz Bavarske u
Hrvatskoj.

2. Surad­nja na provođe­nju programa kreditira­nja
podrazumijeva zajedničke aktivnosti HBOR-a i SB koje, pod uvjetima određenima
pojedinim programom kreditira­nja, odredbama akata HBOR-a i odlukama nadležnih
tijela HBOR-a, omogućuju SB korište­nje namjenskih kreditnih sredstava HBOR-a
radi financira­nja konkretnih projekata kraj­njih korisnika kredita. U svrhu
financira­nja projekata kraj­njih korisnika kredita predloženih od strane SB, a
u skladu s navedenim uvjetima, HBOR i SB zak­ljučuju pojedinačni ugovor o
kreditu (ugovor o međubankovnom kreditu) na teme­lju koje­g SB zak­ljučuje s kraj­njim
korisnikom kredita ugovor o kreditu.

3. Ugovorom su određene aktivnosti SB i HBOR radi pro­vođe­nja
pojedinih programa kreditira­nja, definirane su zajedničke odredbe međubankovnih
ugovora o kreditu te način osigura­nja kredita koje HBOR na teme­lju pojedinačnih
ugovora o među­bankovnom kreditu plasira SB.

4. Ugovor ostaje na snazi sve do konačnog izmire­nja
obveza SB prema HBOR-u po svim ugovorima o međubankovnom kreditu na koje se
odnosi Ugovor.

U ispitnom postupku ocjene Ugovora utvrđeno je da SB
nema vladajući položaj na mjerodavnom tržištu univerzalnog bankarstva Republike
Hrvatske, niti na ­nje­govom dijelu te da je HBOR za svaki od navedenih
programa kreditira­nja potpisala iste ugovore s drugim bankama koje posluju na
području Republike Hrvatske. HBOR propisuje proceduru i donosi posebnu
metodologiju, kojom na teme­lju ocjene boniteta banaka vrši izbor banaka za
surad­nju na provođe­nju pojedinih kreditnih programa. Na teme­lju takvog
izbora HBOR nudi izabranim bankama sklapa­nje ugovora o međusobnoj poslovnoj
surad­nji na provođe­nju programa.

Analizom općih akata HBOR-a utvrđeno je da oni sadrže
odredbu kojom se određuje da poslovna banka – korisnik kredita koji kreditira
kraj­nje­g korisnika kredita iz kredita prim­ljenog od HBOR-a, može povećati
kamatnu stopu utvrđenu aktima HBOR-a do 2 postotna poena (odredbe članka 4.
stavka 11. Odluke o općim uvjetima kreditnog poslova­nja HBOR-a, članka 1.
stavka 3. Odluke o kamatnim stopama HBOR-a, članka 1. stavka 16. i članka 4.
stavka 1. točke 4. Pravilnika o načinu i rokovima obračuna kamata). Budući da
navedenom odredbom HBOR utječe na poslovnu politiku poslovnih banaka na način
da im određuje maksimalnu kamatnu stopu, odnosno cijenu usluge, ova odredba
mogla bi se smatrati ograničavajućom s aspekta tržišnog natjeca­nja. Međutim, s
obzirom na poseban položaj i zadaće HBOR-a i na specifičnosti programa koje
HBOR kreditira, uglavnom indirektno preko poslovnih banaka, a iznimno i
direktno, navedena ugovorna odredba ne može se smatrati ograniča­vajućom s
aspekta tržišnog natjeca­nja.

Budući da u Republici Hrvatskoj nema propisa koji bi
podrobnije uređivali način ocjene sporazuma, u skladu s odredbom točke 3.
Odluke o zaštiti tržišnog natjeca­nja unutar bankarskog sektora, prilikom
ocjene Ugovora primije­njeni su načini, kriteriji i standardi komparativnog
prava Europske unije koji su bili na snazi u vrijeme sklapa­nja Ugovora.
Primjena propisa Europske unije proizlazi i iz članka 70. stavka 2. Sporazuma o
stabilizaciji i pridruživa­nju između Europskih zajednica i ­njihovih država članica
i Republike Hrvatske sklop­ljenog 29. listopada 2001. (»Narodne novine – Međunarodni
ugovori« br. 14/2001.).

Na teme­lju iznijetog ocije­njeno je da Ugovor ne
sadrži ograničavajuće odredbe koje bi u smislu odredbi točke 2.1. i 2.2. Odluke
imale kao ci­lj ili pos­ljedicu sprječava­nje, ograničava­nje ili narušava­nje
tržišnog natjeca­nja unutar bankarskog sektora Republike Hrvatske, te je odlučeno
kao u izreci.

POUKA O PRAVNOM LIJEKU:

Ovo je
rješe­nje konačno u upravnom postupku i protiv ­nje­ga nije dopuštena žalba, već
se može pokrenuti upravni spor tužbom neposredno kod Upravnog suda Republike
Hrvatske u roku od 30 dana od dana dostave ovog rješe­nja.

Urbroj: 253-020/09-03/ŽR
Zagreb, 2. rujna 2003.

Guverner
Hrvatske narodne banke
**dr. sc. Že­ljko Rohatinski,** v. r.

Rješenje, NN 142/2003-2087